కీలక సమాచారాన్ని ఎంసిఎకు ఇవ్వనున్న ఐటి శాఖన్యూఢిల్లీ : డొల్ల (షెల్) కంపెనీల ఆటకట్టించేందుకు ప్రయత్నాలు ముమ్మరంగా సాగుతున్నాయి. ఇప్పటికే 1.62 లక్షలకు పైగా డొల్ల కంపెనీల నమోదును రద్దు చేసిన కార్పొరేట్ వ్యవహారాల మంత్రిత్వ శాఖ (ఎంసిఎ) మరిన్ని కంపెనీలను కూడా పట్టుకునేందుకు తీవ్రంగా కసరత్తు చేస్తోంది. ఇందుకోసం ఆదాయం పన్ను శాఖ ఇచ్చే సమాచారాన్ని వినియోగించుకోవాలనుకుంటోంది. కార్పొరేట్లకు సంబంధించిన ఆడిట్ నివేదికలు, వారి ఐటి రిటర్నులు, పాన్ డేటా, బ్యాంకుల నుంచి పొందిన ఆర్థిక లావాదేవీల స్టేట్మెంట్లు వంటి వాటిని ఎంసిఎకు ఆదాయం పన్నుల శాఖ అందించనుంది.ఈ మేరకు ఎంసిఎతో కేంద్ర ప్రత్యక్ష పన్నుల బోర్డు (సిడిబిటి) ఒక అవగాహన ఒప్పందాన్ని కుదుర్చుకోనుంది. పాన్ చలాన్ ఐడెంటిఫికేషన్ నెంబర్, పాన్ డైరెక్టర్ ఐడెంటిఫికేషన్ నెంబర్లను కూడా ఆదాయం పన్నుల శాఖ ఎంసిఎకు ఇవ్వనుంది. ఈ ఏడాది జూలై 12నాటికి రిజిస్ర్టార్ ఆఫ్ కంపెనీస్ (ఆర్ఒసి) 1,62,618 కంపెనీలను రిజిస్టర్ నుంచి తొలగించాయి. వీటిలో 33,000 కంపెనీలను ముంబై ఆర్ఒసి, 22,863 కంపెనీలను ఢిల్లీ ఆర్ఒసి, 20,588 కంపెనీలను హైదరాబాద్ ఆర్ఒసి తొలగించాయి.
keelaka samaachaaraanni mca ivvanunna aiti saakhanyuudillii : dolla (shel) companyla aatakattinchenduku prayatnaalu mummaramgaa saagutunnaayi. ippatike 1.62 lakshalaku paiga dolla companyla namodunu raddu chesina carporate vyavahaaraala mantritva saakha (mca) marinni companylanu kuudaa pattukunenduku teevramgaa kasarattu chestondi. indukosam aadaayam pannu saakha iche samaachaaraanni viniyoginchukovalaanuka. kaarporetlaku sambandhinchina audit nivedikalu, vaari aiti reternulu, pan data, byaankula nunchi pondina aardhika lavadevila statementlu vanti vaatini mca aadaayam pannula saakha andinchanundi.ee meraku emseetho kendra pratyaksha pannula bordu (sidibiti) oka avagaahana oppandaanni kudurchukonundi. pan chalan identification nembar, pan director identification nembarlanu kuudaa aadaayam pannula saakha mca ivvanundi. ee edaadi juulai 12naatiki resisrtar af companies (arsi) 1,62,618 companylanu resister nunchi tolaginchaayi. veetilo 33,000 companylanu mumbai arsi, 22,863 companylanu dhilli arsi, 20,588 companylanu hyderabad arsi tolaginchaayi.